CELEX: 32002R1782
Language: ro
Date: 2002-10-07 00:00:00
Title: Regulamentul (CE) nr. 1782/2002 al Comisiei din 7 octombrie 2002 de modificare a Regulamentului (CE) nr. 884/2001 de stabilire a normelor de aplicare privind documentele de însoțire a transporturilor de produse vitivinicole și evidențele obligatorii în sectorul vitivinicol

03/Volumul 44
            
            
               RO
            
            
               Jurnalul Ofícial al Uniunii Europene
            
            
               105
            
         32002R1782
   
               L 270/4
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1782/2002 AL COMISIEI
   
   din 7 octombrie 2002
   de modificare a Regulamentului (CE) nr. 884/2001 de stabilire a normelor de aplicare privind documentele de însoțire a transporturilor de produse vitivinicole și evidențele obligatorii în sectorul vitivinicol
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivinicole (1), astfel cum a fost modificat ultima dată prin Regulamentul (CE) nr. 2585/2001 (2), în special articolul 70 alineatul (3),
   întrucât:
   
               (1)
            
            
               Regulamentul (CE) nr. 884/2001 al Comisiei (3) stabilește normele de aplicare cu privire la documentele de însoțire a produselor vitivinicole.
            
         
               (2)
            
            
               Articolul 18 alineatul (1) din același regulament permite statelor membre să introducă dispoziții suplimentare sau specifice cu privire la produsele care sunt transportate pe teritoriul lor.
            
         
               (3)
            
            
               Articolul 18 alineatul (1) litera (d) prevede că, pe durata unei perioade de tranziție care expiră la 31 iulie 2002, datele referitoare la densitatea mustului de struguri pot fi înlocuite cu datele cu privire la densitatea exprimată prin tăria alcoolică în grade Oechsle.
            
         
               (4)
            
            
               Această unitate de măsură este utilizată în mod tradițional de către producătorii vitivinicoli și comercianții din sector în anumite state membre în vederea monitorizării proceselor de vinificație. Ea înlocuiește datele referitoare la densitatea mustului de struguri în documentele de însoțire a transporturilor care încep și se termină pe teritoriul acestor state membre.
            
         
               (5)
            
            
               Având în vedere problemele tehnice întâmpinate de micii producători în adaptarea la o nouă unitate de măsură, această derogare ar trebui extinsă pentru a permite statelor membre în cauză să exprime densitatea mustului în grade Oechsle în documentele de însoțire a transporturilor de must de struguri care încep și se termină pe teritoriul lor, fără a trece prin teritoriul altui stat membru sau al unei țări terțe.
            
         
               (6)
            
            
               Măsura prevăzută în prezentul regulament este conformă cu avizul Comitetului de gestionare a vinului,
            
         ADOPTĂ PREZENTUL REGULAMENT:
   Articolul 1
   La articolul 18 alineatul (1) litera (d) din Regulamentul (CE) nr. 884/2001, data de „31 iulie 2002” se înlocuiește cu „31 iulie 2010”.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Comunităților Europene.
   Se aplică de la 1 august 2002.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 octombrie 2002.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 179, 14.7.1999, p. 1.
   
      (2)  JO L 345, 29.12.2001, p. 10.
   
      (3)  JO L 128, 10.5.2001, p. 32.